Source: https://hu.forum.elvenar.com/index.php?threads/j%C3%A1t%C3%A9kszab%C3%A1lyzat.11/
Timestamp: 2020-04-02 05:05:49
Document Index: 7625599

Matched Legal Cases: ['§1', '§2', '§3', '§4', '§5', '§6', '§7', '§8', '§9', '§10', '§11']

Játékszabályzat | Fórum - Elvenar Magyarország
Regisztrált tagok Kik vannak itt? Új profilbejegyzések Keresés Profilbejegyzésekben
Fórum & Játékszabályzat
Ahhoz, hogy a fórumon zajló beszélgetésekben részt vehess, vagy saját témákat nyithass, szükséged van egy játékbeli felhasználói fiókra. REGISZTRÁLJ ITT!
Nemrégiben megváltozott az Elvenar Csapata, így olyan segíteni akaró játékosokat keresünk, akik megszeretnék ismerni a játék másik oldalát is, és idejüket a közösség javára szeretnék fordítani. Itt a lehetőség, jelentkezz most a nyitott pozícióinkra! A jelentkezési lapot itt találod.
Az Elvenar csapata
Témaindító Hoshi
Kezdés ideje 29. Ápr 2015
29. Ápr 2015
A következőkben az InnoGames szabályai olvashatóak az Elvenar játékra vonatkozóan. A szabályokat az InnoGames hozza, és a Support csapata tartatja be. Kérjük, vedd figyelembe, hogy egy felhasználói fiók (account) regisztrálásával elfogadod és betartod a következő szabályokat.
A következő dokumentumban a 'Játékvilág' kifejezést használjuk egy szerver vagy piac megnevezésére. Például: Beta1 a bétaszerver egy játékvilága.
Néhány szabály olyan funkciót említhet, ami a játék jelen szakaszában még nem került bevezetésre.
§1 Kommunikáció
A következő szabályok minden tartalomra (hozzászólások, profilok, privát üzenetek) vonatkoznak, melyek az Elvenarban készülnek, minden olyan területen, melyen a játékosok közzétehetik saját szövegüket, grafikai alkotásukat, a Support rendszert is beleértve.
Más játékosok sértegetése, és támadó/sértő nyelvezet használata tilos.
Nem engedélyezett olyan profil, játékosnév, városnév, vagy bármi egyéb a csapat által illegálisnak, sértőnek, fenyegetőnek, agresszívnek, való életben történő fenyegetésnek, szexuális tartalomnak, politikailag extrémnek, vallási fanatizmusnak, rasszistának, illegális kábítószerek használatának lebecsülése vagy támogatása, vagy egyéb oda nem illőnek talált tartalmak megosztása.
Reklámozás, más webalapú játékok, "referral linkek", pénzkeresési rendszerek megosztása tilos.
Más játékosok üzenetekkel történő zaklatása, "spamelés" tilos.
Tilos a közted és a support csapata közötti beszélgetések megosztása más játékosokkal. Ezek a beszélgetések bizalmasak és privátak.
§2 Nyelv
Ez az Elvenar magyar verziója, így a játék nyelve is magyar. Más nyelvek használata a játékban, fórumon, support rendszerben tilos.
Testvériségi fórumokon, privát beszélgetésekben, játékosprofilokban engedélyezett rövid idegennyelvű szöveg elhelyezése, ha annak magyar fordítása megtalálható közvetlenül előtte vagy utána.
A support rendszerbe írt jegyeket is érthetően, magyar nyelven kell megírni, csak így biztosíthatjuk, hogy segítséget tudunk nyújtani.
Engedélyezett más nyelvek közismert rövid kifejezéseinek, pontos nevek használata.
§3 Account megosztás
A játékosok kötelessége bejelentkezési adataik titokban tartása. Jelszavad megosztása másokkal szigorúan tilos.
Játékosként csak a saját felhasználói fiókoddal játszhatsz. Más fiókjához történő hozzáférés szigorúan tilos.
Válassz biztonságos jelszót, és emlékezz, a te felelősséged ezt titokban tartani. Kérjük, lépj velünk kapcsolatba, ha valaki engedély nélkül hozzáférne az accountodhoz.
Ha valaki megosztja veled saját jelszavát, jelentsd őt.
§4 Account kereskedelem
Tilos felhasználói fiókok bármilyen kereskedelmi tevékenységben történő részvétele.
Tilos felhasználói fiókok, vagy azok részeinek (nyersanyagok, Gyémántok, Tudáspontok stb.) eladása, vásárlása Gyémántért, valós pénzért, vagy bármilyen más ellenszolgáltatásért cserébe.
Tilos a több játékvilágot érintő kereskedelem.
§5 Botok, scriptek és makrók
Nem engedélyezett olyan szoftverek, programok, mechanizmusok használata, melyek megzavarhatják a rendszerünket.
Nem engedélyezett botok, scriptek, makrók használata a játék használatára vagy reprodukálására.
Szigorúan tilos olyan kiegészítőket használni a böngésződben, melyek automatikusan begyűjtik a nyersanyagokat, olyan programokat használni, amelyek a prémium funkciókat utánozzák, vagy igazságtalan előnyhöz juttatnak egy játékost, vagy olyan botokat, illetve scripteket használni, melyek a manuális kattintások számát csökkentik, vagy automatikusan kattintanak.
§6 Bugok
Tilos a játékban található bugok, hibák, tervezési hiányosságok kihasználása, amivel magadat vagy másokat előnyhöz juttathatod a játék során.
Minden játékos kötelessége a talált hibák jelentése a support csapata felé.
A bugok kihasználásából származó előnyök visszavonásra kerülhetnek.
§7 Pushing
"Push-account" kezelése szigorúan tilos. Aránytalan stratégiai erőforrások (nyersanyagok, Tudáspontok stb.) átadása egy azonosítóról a másikra, akkor is, ha a két azonosító két külön játékoshoz tartozik, Push magatartásnak minősül, ami szigorúan tilos.
Tilos olyan kereskedelmi ajánlatok létrehozása (Áruk, Tudáspontok, stb.), melyek több Játékvilágot érintenek.
Kérjük, vedd figyelembe, hogy tilos a meghívás funkciót saját magad, vagy a veled egy internetkapcsolatot használó játékosok meghívására használni.
§8 Fair-play
Elvárt, hogy a játékosok tiszteletteljesen viselkedjenek egymással és a Support csapatával. Ez a szabályok betartását vonja maga után annak érdekében, hogy egy szórakoztató, igazságos környezetet hozhassunk létre.
A szabályok alkalmazása minden esetben egyedien történik, a fair-play érdekeit szem előtt tartva. Bármilyen vitás esetben a Support csapat hivatott meghozni a végső döntést. A Support döntése végleges. Fenntartjuk a jogot, hogy bárkit kizárjunk a játékból. Minden játékosnak joga van fellebbezni a döntéssel kapcsolatban a Support jegyrendszeren keresztül.
§9 Szabályszegés bejelentése
Ha úgy gondolod, valaki szabályszegést követett el, kapcsolatba léphetsz a Support csapatával, és jelentheted a játékost. Tilos tudatosan hasznot húzni más játékosok szabályszegéséből. Ha úgy gondolod, előnyöd származott más játékos szabályszegéséből, kérjük, jelentsd.
§10 Változások
Az InnoGames fenntartja a jogot a szabályok pontosítására, változtatására. A szabályok változása a megfelelő csatornákon közzé lesz téve.
§11 Egyebek
Olyan helyzetekben, melyekre jelen szabályzat nem terjed ki, a Support csapat egyéni elbírálás alapján szab ki büntetést vagy kitiltást.
A Support csapatával szembeni nem megfelelő viselkedés, ahogyan a Support rendszer kihasználása is, account-kitiltáshoz, vagy akár a support rendszerhez történő hozzáférés megvonásához vezethet.
A játékosok felelőssége e-mail címük érvényességének ellenőrzése.
Játékbeli elemek eltávolítása is alkalmazható büntetésként.
Játékos azonosítók törlésre kerülhetnek 30 napnyi inaktivitás után egy Játékvilágon. Az accounton található gyémántok megmaradnak a főazonosítón, és nem kerülnek törlésre.
Ha egy azonosító szabályszegés miatt kitiltásra került, prémium fizetőeszköz (Gyémánt) nem kerül visszatérítésre, átadásra.